Fotballstjerne løslatt mot kausjon på 11,5 million kroner
Tidligere Barcelona-spiller Dani Alves (40) er løslatt fra fengsel i Spania i påvente av ankesak etter en voldtektsdom.  Alves ble i februar dømt til fire og et halvt års fengsel for å ha voldtatt en kvinne og har anket dommen. I et rettsmøte tirsdag ba Alves' advokat, Inés Guardiola, om at brasilianeren blir løslatt i påvente av ankesaken. Advokaten forsøkte å forhandle fram løslatelsen ved å gi fra seg den tidligere Barcelona-spillerens pass. Alves lovet også å holde seg i Barcelona og benektet at han ønsker å forlate landet. – Jeg skal ikke rømme, jeg tror på rettferdighet, sa han ifølge Sport. Alves har snart sonet en firedel av dommen, som ga ham mulighet til å søke om prøveløslatelse. Domstolen i Barcelona satte Alves' kausjon til 1 million euro, skriver nyhetsbyrået AFP.
Fotballstjerne Dani Alves (40) er løslatt fra fengsel i Spania i påvente av ankesak Han ble dømt til fire og et halvt års fengsel for voldtekt, men har anket dommen Alves lover å bli i Barcelona og benekter fluktplaner Kausjon er satt til 1 million euro